แนวทางการพัฒนาการจัดบริการชุมชนของสำนักวิทยบริการมหาวิยาลัยราชภัฏพระนครศรีอยุธยา
The guides to development the community service management of Academic Resources Center Phanakorn Si Ayutthaya Rajabhat University
อรรถสิทธิ์ กิจที่พึ่ง
ห้องสมุดสถาบันอุดมศึกษา -- การบริการ
ห้องสมุดสถาบันอุดมศึกษา -- การบริหาร
ห้องสมุดสถาบันอุดมศึกษา -- ความพอใจของผู้ใช้บริการ
การวิจัยครั้งนี้มีวัตถุประสงค์เพื่อศึกษาสภาพการจัดบริการและความต้องการจัดบริการชุมชนของสำนักวิทยบริการมหาวิทยาลัยราชภัฏพระนครศรีอยุธยา เปรียบเทียบสภาพการจัดบริการและความต้องการจัดบริการชุมชนตามความคิดเห็นของผู้ใช้บริการที่เป็นบุคคลภายนอกมาใช้บริการ และเสนอแนวทางการพัฒนาการจัดบริการชุมชนของสำนักวิทยบริการ มหาวิทยาลัยราชภัฏพระนครศรีอยุธยา กลุ่มตัวอย่างคือ ผู้ใช้บริการที่เป็นบุคคลภายนอกมาใช้บริการ ปีการศึกษา 2549 จำนวน 331 คน และผู้มีส่วนได้ส่วนเสียจำนวน 11 คน เครื่องมือที่ใช้ในการวิจัยคือ แบบสอบถาม และแบบประเด็นคำถาม วิเคราะห์ข้อมูลโดยใช้วิธีแจกแจงความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน ทดสอบความแตกต่างด้วยค่าที (t-test) และการวิเคราะห์เชิงเนื้อหา ผลการวิจัย พบว่า สภาพการจัดบริการและความต้องการจัดบริการชุมชนของสำนักวิทยบริการ มหาวิทยาลัย ราชภัฏพระนครศรีอยุธยา ภาพรวมอยู่ในระดับมากทุกด้าน เมื่อพิจารณาเป็นรายด้านพบว่าด้านสภาพการจัดบริการที่มีค่าเฉลี่ยสูงสุด คือ ด้านอาคารสถานที่ ด้านการเข้าถึงสารสนเทศ ด้านบุคลากร และด้านความต้องการจัดบริการที่มีค่าเฉลี่ยสูงสุด คือ ด้านบุคลากร ด้านทรัพยากรสารสนเทศ ด้านอาคารสถานที่ และเมื่อเปรียบเทียบสภาพการจัดบริการและความต้องการจัดบริการในภาพรวมมีความแตกต่างกันอย่างมีนัยสำคัญทางสถิติที่ระดับ .05 แนวทางการพัฒนาการจัดบริการชุมชนของสำนักวิทยบริการ มหาวิทยาลัยราชภัฏพระนครศรีอยุธยา พบว่า ผู้มีส่วนได้ส่วนเสียได้เสนอแนวทางการพัฒนาการจัดบริการชุมชนแต่ละด้าน ดังนี้ 1) ด้านการบริการ ควรเพิ่มเครื่องถ่ายเอกสารและจุดบริการ การทำบัตรสมาชิกและการประชาสัมพันธ์กับบุคคลภายนอก 2) ด้านบุคลากร ควรมีการกำหนดขอบข่ายหน้าที่ให้เหมาะสมกับความสามารถของบุคคลและควรมีการฝึกอบรมการให้บริการอย่างต่อเนื่อง 3) ด้านวัสดุครุภัณฑ์ ควรจัดมุมส่วนตัวสำหรับการอ่านหนังสือหรือมุมทางด้านการใช้เสียง 4) ด้านทรัพยากรสารสนเทศ ควรแนะนำการใช้ฐานข้อมูลต่างๆ ทุกจุดบริการและเพิ่มจำนวนเครื่องคอมพิวเตอร์สืบค้น 5) ด้านอาคารสถานที่ ควรเพิ่มรอบในการทำความสะอาดห้องน้ำ และควรมีการตกแต่งด้วยวัสดุที่เรียบง่าย 6) ด้านการเข้าถึงสารสนเทศ ควรจัดหาคอมพิวเตอร์เพื่อให้บริการสืบค้นฐานข้อมูลต่างๆ, การออกแบบการเข้าถึงสารสนเทศ และการบริการบุคคลภายนอกให้สามารถใช้ได้
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ชิดชัย สนั่นเสียง
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ศิลปศาสตรมหาบัณฑิต
บรรณารักษศาสตร์และสารสนเทศศาสตร์